CELEX: C2006/281/19
Language: et
Date: 2006-11-18 00:00:00
Title: Kohtuasi C-72/05: Euroopa Kohtu (esimene koda) 14. septembri 2006.  aasta otsus (Finanzgericht München'i (Saksamaa) eelotsusetaotlus) — Hausgemeinschaft Jörg und Stefanie Wollny versus Finanzamt Landshut (Kuues käibemaksudirektiiv — Artikli 11 A osa lõike 1 punkt c — Ettevõtte põhivahendite hulka kuuluva kauba kasutamine maksukohustuslase isiklikuks tarbeks — Sellise kasutamise käsitamine teenuse osutamisena tasu eest — Maksustatava summa kindlaksmääramine — Mõiste maksukohustuslase kogukulu teenuste osutamisele )

18.11.2006   
            
            
               ET
            
            
               Euroopa Liidu Teataja
            
            
               C 281/12
            
         Euroopa Kohtu (esimene koda) 14. septembri 2006. aasta otsus (Finanzgericht München'i (Saksamaa) eelotsusetaotlus) — Hausgemeinschaft Jörg und Stefanie Wollny versus Finanzamt Landshut
   (Kohtuasi C-72/05) (1)
   
   (Kuues käibemaksudirektiiv - Artikli 11 A osa lõike 1 punkt c - Ettevõtte põhivahendite hulka kuuluva kauba kasutamine maksukohustuslase isiklikuks tarbeks - Sellise kasutamise käsitamine teenuse osutamisena tasu eest - Maksustatava summa kindlaksmääramine - Mõiste “maksukohustuslase kogukulu teenuste osutamisele”)
   (2006/C 281/19)
   Kohtumenetluse keel: saksa
   Eelotsusetaotluse esitanud kohus
   Finanzgericht München
   Põhikohtuasja pooled
   
      Hageja: Hausgemeinschaft Jörg und Stefanie Wollny
   
      Kostja: Finanzamt Landshut
   Kohtuasja ese
   Eelotsusetaotlus — Finanzgericht München — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT 145, lk 1; ELT eriväljaanne 09/01, lk 23) artikli 11 osa A lõike 1 punkti c tõlgendamine — Maksustatav summa teenuse puhul, mis hõlmab põhivahendite hulka kuuluva hoone ühe osa kasutamist maksukohustuslase isiklikuks tarbeks — Maksukohustuslase “kogukulu” mõiste
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 11 A osa lõike 1 punkti c tuleb tõlgendada nii, et sellega ei ole vastuolus, kui maksukohustuslase poolt tervenisti ettevõtte põhivahendite hulka arvatud ehitise osalise isiklikuks tarbeks kasutamise käibemaksuga maksustatav summa määratakse osana ehitise omandamis- või ehituskuludest, mis vastavalt nimetatud direktiivi artiklile 20 määratakse kindlaks käibemaksu valdkonnas ettenähtud mahaarvamise korrigeerimisperioodi põhjal.
   Maksustatav summa peab sisaldama maatüki omandamiskulusid, millele ehitis on püstitatud, kui see omandamine on nimetatud maksuga maksustatav ja kui maksukohustuslane on sellelt maksu maha arvanud.
   
      (1)  ELT C 93, 16.4.2005.